Odată realizată unirea completă, prin recunoașterea de către Poartă la 4 decembrie 
1861, atenția lui Cuza s-a îndreptat spre problemele interne, dintre care două erau de 
mare însemnătate: problema averilor mănăstirilor închinate și problema împroprietăririi 
țăranilor. O parte din mănăstirile din țările române fuseseră “închinate” de către ctitorii 
lor, adică puse sub autoritatea patriarhilor de la Constantinopol, Ierusalim, Antiohia, 
Alexandria sau a marilor mănăstiri de la Muntele Athos, din restul Peninsulei Balcanice 
sau din Orientul creştin. ' 

Forurile cărora le fuseseră închinate mănăstirile românești urmau să aibă grijă de 
ele și să asigure împlinirea legatelor sau obligaţiilor prevăzute de ctitori. Pentru aceste 
îndatoriri, patriarhiile și mănăstirile din Orientul creștin urmau să primească o cotă parte 
din veniturile acestor mănăstiri, venituri considerabile de pe urma moșiilor cu care 
fuseseră înzestrate. Însă, în timp, acea cotă parte a sporit considerabil, iar obligațiile au 
fost neglijate.” Regulamentul Organic obliga mănăstirile închinate de a contribui la 
cheltuielile statului cu un sfert din veniturile lor, prevederi rămase în bună parte literă 
moartă, deoarece egumenii greci nu doriseră să se supună. 

La 10/22 august 1863, mănăstirile închinate datorau statului 28 889 020 lei.“ La 
aceeaşi dată Negri a trimis Porții o notă propunând rezolvarea problemei bunurilor 
mănăstirilor închinate, contra unei substanțiale despăgubiri oferite "locurilor sfinte”. Se 
oferea suma de 80 000 000 de piaștri turcești din care urrnau să se scadă 28 889 020 de 
piaștri, reprezentând datorii ale egumenilor mănăstirilor închinate către statul român, 
astfel încât comunitățile grecești primeau în numerar 51 110 980 de piaștri turcești. Pe 
deasupra, guvernul român suplimenta încă 10 000 000 de piaștri pentru înființarea unei 
școli laice și a unui spital la Constantinopol, unde să fie primit oricine, indiferent de 
confesiune. Ierarhii greci au refuzatînsă oferta.” 

Secularizarea înfaptuită la sfârșitul anului 1863 constituia deci încununarea unui 
lung șir de măsuri luate de Cuza și miniștrii săi. Venise în sfârșit timpul de a rezolva una 


din problemele de bază ale tânărului stat național, urmărită cu perseverență de 

Alexandru loan Cuza. În afară de Kogălniceanu şi de predecesorul său, un rol direct în 
alcătuirea acestei legi, cât și în aplicarea ei fără tergiversări și compromisuri, l-a avut 
Dimitrie Bolintineanu. De la Constantinopol, C. Negri a susţinut cu succes recunoașterea 
măsurii pe plan extern. 

Proiectul de lege pentru secularizarea averilor mănăstirești prevede în articolul 1 
că toate averile mănăstirești din România sunt și rămân averi ale statului. Așadar, de la 
început fusese vorba de bunurile mânăstirilor închinate, dar acum legea generaliza 
măsura asupra tuturor bunurilor mănăstirești, indiferent dacă erau închinate sau nu.” 
Acest lucru s-a făcut pentru a nu stârni, în plus, adversități ale Puterilor Garante.ă 

Opinia publică românească era complet pregătită şi perfect solidară atât cu 
guvernul, cât și cu domnul țării. Era vorba doar de o bună parte din pământul țării. 
Adăugându-i-se acum și bunurile mânăstirilor neînchinate, suprafața secularizată atingea 
25,26% din teritoriul țării, adică mai bine de un sfert. Cuza și Kogălniceanu, când s-au 
hotărât să realizeze actul secularizării, aveau în spatele lor întreaga națiune, ceea ce era 
esențial. Au mai avut însă și sprijinul Franţei, a cărei autoritate, după războiul Crimeii și 
campania din Italia, cântărea greu în concertul politic european; am avut de asemenea 
avantajul unei conjuncturi europene favorabile nouă, în sensul că Marile Puteri - și în 
special Rusia- erau preocupate de problema polonă, față de care chestiunea bunurilor 
mânăstirilor închinate trecea în umbră, nu mai avea însemnătatea pe care ar fi avut-o într- 
o Europă liniştită, fără probleme internaționale majore.” 

Pe plan intern reprezenta un aport material substanțial, averile respectivelor 
mânăstiri reprezentând, în ansamblul veniturilor, un coefficient de 11,4 % în Moldova și 
16,55 % în Ţara Românească. Ca suprafață agricolă, împreună cu aceea a mânăstirilor 
ncănchinate, procentul era de 27,69 % în Țara Românească, în Moldova 22,33%; raportat 
la suprafaţa agricolă a principatelor, rezultă o medie de 25,20 %. 

Ecoul secularizării a fost imens în întreaga țară. Dovadă, între altele, sunt foarte 


numeroase adresele cetățenilor care își exprimau bucuria pentru acest act." 

În afara hotarelor ţării, secularizarea a provocat reacții diverse, după cum 
cercurile respective erau progresiste sau reacționare: cele dintâi au aplaudat măsura, 
celelalte au criticat-o. Generalul Türr, reprezentantul ungurilor revoluționari exilați, 
scria, în mai 1864, lui Aali pașa că secularizarea este un mijloc de a ridica nivelul moral 
și material al Principatelor. În Franţa, ţară de tradiție revoluționară, care aplicase ea 
însăși o măsură similară cu șapte decenii mai înainte, trecerea averilor mânăstirești în 
patrimoniul statuluia fost aprobată și pentru un motiv subsidiar: acela ca mânăstirile 
închinate erau un mijloc al guvernului țarist de a se amesteca, sub pretextul apărării 
ortodoxiei și instituțiilor acesteia, în treburile interne ale României, de a-și crea 
aderenți și de a-și spori influența. În Italia, reacția a fost de asemenea pozitivă. lar dacă 
Anglia s-a manifestat la început împotriva secularizării, ea făcut-o pentru un dublu motiv: 
întâi, pentru apărarea principiului proprietății, al doilea, din solidaritate cu Turcia, 
apărarea intereselor acesteia 


fiind o constantă a politicii engleze în epoca respectivă.” 


Legea  secularizării averilor mânăstireşti” a fost votată la 17/29 
decembrie 1863. În total au fost trecute în proprietatea statului 75 de mănăstiri închinate 
bisericii greceşti, dintre care 44 din Țara Românească şi 31 din Moldova, care deţineau la 
rândul lor mai multe metocuri şi moşii. Numărul moşiilor închinate era de 560 (366 în 
Țara Românească şi 194 din Moldova). Ele totalizau circa un sfert din teritoriul arabil al 


țării, plus numeroase păduri. 


Legea secularizării prevedea o compensație de 82 milioane lei (din care aveau să 
se scadă 31 milioane datoare statului de aşezămintele religioase), o sumă mare pentru 
bugetul ţării, bani pe care călugării greci i-au refuzat nemulţumiţi. Conducerea Bisericii 
Ortodoxe a hotărât să refuze oferta făcută de statul român, în speranța că Puterile garante 
vor interveni. În final călugărilor nu li s-a mai plătit nimic. Pentru a nu avea aparenţa unei 
legi xenofobe, au fost secularizate deopotrivă şi averile mănăstirilor româneşti care nu 
țineau de greci. Măsura a suscitat protestele vehemente ale Turciei, dar în ciuda acestora 
Cuza a mers înainte cu aplicarea ei. Moşiile recuperate au format Domeniile Statului. O 


bună parte dintre ele au fost divizate în loturi şi atribuite țăranilor împroprietăriți în 


2 Ibidem, pp. 202-203. 
'SLucian Predescu, Enciclopedia României. Cugetarea, Editura Saeculum, Bucureşti, 1999, p. 511. 


reforma agrară care a urmat (vedeţi şi articolul Reforma agrară din 1864). Peste câţiva 
ani, în timpul domniei lui Carol I, Parlamentul a declarat definitiv închisă problema 


mănăstirilor închinate. 

